Document ID: 32007D0244

NEUVOSTON PÄÄTÖS 2007/244/YUTP,
tehty 23 päivänä huhtikuuta 2007,
Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle 18 päivänä heinäkuuta 2005 hyväksytyn neuvoston yhteisen toiminnan 2005/557/YUTP (1) ja erityisesti sen 8 artiklan 1 kohdan toisen alakohdan yhdessä Euroopan unionista tehdyn sopimuksen 23 artiklan 2 kohdan kanssa,
sekä katsoo seuraavaa:
(1)
Neuvosto teki 17 päivänä lokakuuta 2006 päätöksen 2006/725/YUTP Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle hyväksytyn yhteisen toiminnan 2005/557/YUTP täytäntöönpanosta (2), jolla tukitoimen siviiliosan rahoitusta jatkettiin 30 päivään huhtikuuta 2007.
(2)
Neuvosto on päättänyt päätöksen 2006/486/YUTP (3) 2 artiklan mukaisesti jatkaa Euroopan unionin siviili- ja sotilasalan tukitoimea Darfurin alueella Sudanissa toteutettavalle Afrikan unionin operaatiolle, kunnes Afrikan unionin (AU) operaatio muutetaan AU:n ja YK:n yhteisoperaatioksi.
(3)
Siltä osin kuin kyse on siviiliosasta, neuvoston olisi näin ollen päätettävä tukitoimen jatkon rahoituksesta.
(4)
Tukitoimea toteutetaan tilanteessa, joka saattaa huonontua ja joka voisi vaikuttaa haitallisesti Euroopan unionista tehdyn sopimuksen 11 artiklassa oleviin yhteisen ulko- ja turvallisuuspolitiikan tavoitteisiin,
ON PÄÄTTÄNYT SEURAAVAA:
1 artikla
1. Rahoitusohje yhteisen toiminnan 2005/557/YUTP II jakson täytäntöönpanosta johtuvien menojen kattamiseksi 1 päivän toukokuuta 2007 ja 31 päivän lokakuuta 2007 väliselle ajanjaksolle on 2 125 000 euroa. Tällä määrällä katetaan Afrikan unionin Sudanin-operaation nykyisen toimeksiannon kesto ja myöhempi siirtymäkausi, jolloin Afrikan unionin operaatio saatetaan muuttaa AU:n ja YK:n yhteisoperaatioksi.
2. Edellä 1 kohdassa tarkoitetusta määrästä maksettavia kuluja hallinnoidaan Euroopan unionin yleistä talousarviota koskevien Euroopan yhteisön menettelyjen ja sääntöjen mukaisesti, mutta kuitenkin siten, että ennakkomaksut eivät ole yhteisön omaisuutta.
Kolmansien valtioiden kansalaisille annetaan mahdollisuus osallistua sopimuksia koskevaan tarjouskilpailuun.
3. Menot ovat rahoituskelpoisia 1 päivästä toukokuuta 2007.
2 artikla
Neuvosto arvioi viimeistään 30 päivänä kesäkuuta 2007, tulisiko EU:n tukitointa jatkaa.
3 artikla
Tämä päätös tulee voimaan päivänä, jona se tehdään.
4 artikla
Tämä päätös julkaistaan Euroopan unionin virallisessa lehdessä.
Tehty Luxemburgissa 23 päivänä huhtikuuta 2007.

Labels: 18
13
15
5